CELEX: 52013XC0806(02)
Language: hu
Date: 2013-08-06
Title: Tervezet: A Bizottság …/…/EU rendelete ( 2013. augusztus 5. ) az 1857/2006/EK rendeletnek az alkalmazási időszaka tekintetében történő módosításáról

6.8.2013   
            
            
               HU
            
            
               Az Európai Unió Hivatalos Lapja
            
            
               C 227/1
            
         TERVEZET: A BIZOTTSÁG …/…/EU RENDELETE
   (2013. augusztus 5.)
   az 1857/2006/EK rendeletnek az alkalmazási időszaka tekintetében történő módosításáról
   2013/C 227/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 108. cikke (4) bekezdésére,
   tekintettel az Európai Közösséget létrehozó szerződés 92. és 93. cikkének a horizontális állami támogatások bizonyos fajtáira történő alkalmazásáról szóló, 1998. május 7-i 994/98/EK tanácsi rendeletre (1),
   e rendelet tervezetének (2) közzétételét követően,
   az Állami Támogatások Tanácsadó Bizottságával folytatott konzultációt követően,
   mivel:
   
               (1)
            
            
               A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet (3)2013. december 31-én hatályát veszti.
            
         
               (2)
            
            
               A mezőgazdasági és erdészeti ágazatban, valamint a vidéki területeken tevékenykedő kis- és középvállalkozásoknak nyújtott támogatásokra vonatkozó jövőbeli mentességi rendelet tartalma több különböző jogi eszköztől, különösen a Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról szóló, 2008. augusztus 6-i 800/2008/EK bizottsági rendeletet (4) felváltó új általános csoportmentességi rendelettől függ. Függ továbbá a vidékfejlesztés területén alkalmazandó jövőbeli szabályoktól (5). Az említett egyéb jogi eszközök 2014. január 1-jén részben még nem hatályosak vagy még nem alkalmazandók teljes mértékben.
            
         
               (3)
            
            
               A felsorolt okok miatt helyénvaló az 1857/2006/EK rendelet alkalmazási időszakát 2014. június 30-ig meghosszabbítani.
            
         
               (4)
            
            
               Az 1857/2006/EK rendeletet ezért ennek megfelelően módosítani kell.
            
         
               (5)
            
            
               Az 1857/2006/EK rendelet alkalmazásában helyénvaló egyértelművé tenni, hogy az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendelet (6) hatályon kívül helyezését követően az említett rendeletre való hivatkozásokat a hatályon kívül helyezett rendeletre utaló hivatkozásként kell értelmezni.
            
         
               (6)
            
            
               Az e rendeletben előírt intézkedések összhangban vannak az Állami Támogatások Tanácsadó Bizottságának véleményével,
            
         ELFOGADTA EZT A RENDELETET:
   1. cikk
   Az 1857/2006/EK rendelet 23. cikke (1) bekezdése második albekezdésének helyébe a következő szöveg lép:
   
      „Ezt a rendeletet 2007. január 1-jétől2014. június 30-ig kell alkalmazni.”
   
   2. cikk
   Az 1857/2006/EK rendelet alkalmazásában az 1698/2005/EK rendelet hatályon kívül helyezését követően az 1857/2006/EK rendeletben az 1698/2005/EK rendeletre tett valamennyi hivatkozást a hatályon kívül helyezett rendeletre utaló hivatkozásként kell értelmezni.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 5-én.
      
         
            a Bizottság részéről
         
         
            az elnök
         
         […] […]
      
   
   
      (1)  HL L 142., 1998.5.14., 1. o.
   
      (2)  HL C 227., 2013.8.6., 1. o.
   
      (3)  HL L 358., 2006.12.16., 3. o.
   
      (4)  HL L 214., 2008.8.9., 3. o.
   
      (5)  Az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló parlamenti és tanácsi rendeletre irányuló javaslat, COM(2011) 627 végleges/3.
   
      (6)  HL L 277., 2005.10.21., 1. o.